สวัสดีค่ะ มีเรื่องปรึกษาค่ะ ประจำเดือนประมาณวันที่ 16-19 ช่วงวันที่ 7 โดยที่แฟนใช้มือให้ แล้วแฟนก็เอาอวัยวะเพศมาถูๆของเรา โดยไม่มีการสอดใส่ ประมาณ 5 วิ แต่ไม่แตก แล้วตอนนี้ประจำเดือนไม่มา มีสิทธิ์ท้องไหมคะ ตอนนี้มีอาการเครียดมากค่ะ หรือเป็นเพราะเกิดจากความเครียดเลยส่งผลให้ประจำเดือนไม่มาหรืออย่างไรคะ
สวัสดีค่ะ หากไม่ได้มีการสอดใส่อวัยวะเพศชายเข้าสูช่องคลอด มีแค่การใช้มือ และการถูอวัยะเพศภายนอก โดยที่ฝ่ายชายเองก็ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นทั้งนี้ การมีความเครียด จะส่งผลต่อการทำงานของต่อมใต้สมองที่หลั่งฮอร์โมนต่างๆ รวมถึงฮอร์โมนเพศ จึงมีผลทำให้การผลิตฮอร์โมนของรังไข่ผิดปกติ ประจำเดือนจึงไม่มาได้ค่ะแนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ